
GREGORIUS PP. XVI. 


AD FUTURAM REI MEMORIAM 




|£nter Apostolicae , qua tenemur sollicitudinis mu- 
nia illud quoque recensetur , ut eam Animarum Pa- 
storibus Sedem praefiniamus , quae concreditis suae 
fidei gregibus utilius faciliusque moderandis prae cae- 
teris Dioecesium Locis opportunior videatur. Nos igi- 
tur, qui ab ipsis Supremi Episcopatus primordiis nul- 
li curarum , ac laborum generi parcendum duximus , 
quo tutior Christifidelibus salutis via muniretur. , 
Praedecessorum nostrorum vestigiis inhaerentes non 
tantum impense curavimus ut in novarum Dioecesium 


Digitized by Google 


* i * 

erectione is locus in Sedem Episcopalem destina- 
retur , unde memoratos fructus hauriri uberius pos- 
sent , verum etiam immutatis temporum , rerumque 
circumstantiis interdum decrevimus , ut in Ecclesiis 
jam erectis eadem Episcopalis Sedes in aptiorem 
locum trasferaturn. Iam vero Venerabilis frater Do- 
minicus Narni MancLnelli hodiernus Ecclesia; Ca- 
sertanac Episcopus supplicationem a Decessoribus 
suis non semel in antecessum humillime exhibitam 
pro impetranda translatione Sedis Episcopalis a ve- 
teri ad Novam Casertam eo instantius , ac fidentius 
Nobis instauravit , quo graviores causas idipsum 
exquirere judicaret , scilicet post eversionem Gala- 
tiae quamplures ex iis , qui camdem incoluerant , ut 
Saracaenorum furorem, atque immanitatem devitarent, 
sese cum proprio Episcopo cum in Montem confu- 
gerunt , ubi Casertam a Casa irta nuncupatam con- 
struxere ; quo factum est , ut per illud tempus ea 
Civitas ingenti incolarum numero frequentaretur. 
Verum pristina tranquillitate restituta , ac meliori- 
bus deinde labentibus annis evenit , ut in deterio- 
rem ierit conditionem. Cum enim sita sit in Mon- 
te praerupto , acris insalubritate laboret , nec non 
aquarum , aliarumquc rerum inopia prematur , quas 
vitae usus sibi postulat , ditiores Familiae inde ab- 
scesserunt , unde ea Civitas imminui paulatim ce- 
perit , atque incolentium numero ita destitui , ut 
in praesentiarum ne quingentos quidem continet in- 

colas , qui rei agraria; operam navant. Quamvis au- 
tem Calhedralis Ecclesia in honorem Sancti Michaelis 
Arehangeli ibidem erecta reperiatur , Casertanus ta- 
men Antistes jamdiu Sedem sibi quaesivit in Epi- 
scopio , cui prope Seminarium posuit , quodque a 
Caserta Nova cum parum distet, a veteri tamen duo- 
bus passuum millibus plane sejungitur. Praeterea ple- 
rique ejusdem Canonici finitimis in pagis degentes, 
impetrata propter ejusmodi e suis domibus distan- 
tiam iterum iterumque a S. Sede servitii choralis 
imminutione, vix choralibus diebus eo sesc confe- 
runt. Nulli autem vel paucissimi ex tam modico , 
agrestique populo esse solent ii , qui ecclesiasticis 
functionibus intersint ; quamobrem divini cultus 
splendor, atque animarum salus non parum inde de- 
trimenti patiuntur. Iam vero Caserta Nova adeo 
commodiorem, ac salubriorem locum in Campania; 
planitie obtinet, ut ibi Siciliarum Reges praeter alia- 
monumenta , magnum Palatium sibi aedificari cura- 
verint. Ea Civitas frequentiori Populo cxaucta , ac 
divitibus pollens familiis fuit etiam regio decreto 
conclamata Princeps Provincia; Campaniae T cujus 
propterea inibi extat Praefectura una cum primariis 
publicae rei auctoritatibus, et militibus: floret qui- 
dem sociali splendore, et incremento opportunarum, 
rerum commercio utitur , fruiturque, ac praeter adve- 
nas illuc confluentes tredccim incolarum millia suo 
gremio complectitur. Verum id perincommodum, e- 

hujusmodi Civitate minus dignum videtur, quod 
unica in ea habeatur Paraecia , quae tantae Civium 
frequentiae haudquaquam respondet, ac tam modico 
utatur Presbyterorum numero , ut Sacramentorum, 
administratio divinarumque rerum cultus expleri sa- 
tis nequeat , licet Coenobitarum domus , quibus a 
SS. Redemptore praenomen est , inibi instituta re- 
periatur. Illi enim evangelicis missionibus huc illue 
peragendis potissimum addicti sunt. Ut vero Eccle- 
siastiaca quoque res ad incrementum promoveretur, 
Casertani Antistites maximo studio elaborarunt , ut 
amplior Ecclesia aedificaretur. Anno denique mille- 
simo octingentesimo trigesimo secundo Carissimo in 
Christo filio Nostro Ferdinando Primo Serenissimo 
utriusque Siciliae Rege suis etiam sumptibus opitulan- 
te magnificum, et decorum templumeo potissimum con- 
silio extractum, consecratumque fuit, ut ubi Episco- 
palem Sedem a veteri ad novam Casertam transfer- 
ri contingeret , illud quidem Cathedralis tihilo auge- 
retur. Omnibus itaque perpensis , riteque explora- 
tis , votis qHoque pientissimis nedum Episcopi Ca- 
sertani , sed Carissimi etiam in Christo filii Nostri 
Ferdinandi Secundi utriusque Siciliae Regis obse- 
cundantes titulum Sedis Episcopalis , et Cathedrali- 
tatem Ecclesiae existentis in Caserta veteri siib in- 
vocatione Sancti Michaelis Archangeli perpetuo sup- 
primimus , extinguiinus , et annullamus , eamderoque 
Sancti Michaelis Archangeli Ecclesiam (Parochialtm 


Digitized by Google 



* 7 * 


tamen ul antea cum suis juribus, et oneribus exti- 
turam) ad statum simplicis Parochialis Ecclesiae re- 
ducimus, ejusque Capitulum in noyam Cathedralem 
Ecclesiam infra erigendam Apostolica auctoritate 
transferimus. Eumdem Episcopum Casertanum omnino 
absolvimus , atque liberamus ab memorata: Ecclesiae 
manutentione, ad eam Casertae novae municipium per- 
petuo obligamus , quandoquidem istud onus aere pu- 
blico substinendum se omnino suscepturum rite spo- 
ponderit. Ut vero in posterum consultum sit 
non minus ipsius Ecclesiae incolumitati , quam 
decenti externi cultus nitori , eam concredimus or- 
dini Religioso Patrum Alcantarinorum in Caserta 
veteri degentium , eidemque ordini committimus ea- 
rum Animarum curam per alterum ex iis Religiosis 
exercendam, pro ipsius autem Parocho assignatam 
volumus congruam oblatam , ct constitutam in Duca- 
tis Centum Yiginti ex a: rari o Municipii Casertae No- 
vae quotannis persolvendam. Istiusmodi confecta Se- 
dis Episcopalis , et Cathedralitatis Casertanae sup- 
pressione, et extinctione, Novam Casertam superius 
memoratam erigimus , atque constituimus in Civi- 
tatem Episeoparlcm cum Curia , et Cancellaria Ec- 
clesiastica omnibus , et siBgulis fruituram honoribus, 
juribus , privilegiis, ac praerogativis, quibus alte- 
rae Civitates Episcopali Sede decoratae in utriusqUe 
Siciliae Regno, earumque incolae, et cives utuntur, 
ac potiuntur. Templum autem, quod in Caserta No~ 

va sub invocatione Sancti Michaelis Archangeli dica- 
tum est , perpetuo erigimus , atque constituimus in 
Novam Cathedralem Casertanam suo sub titulo San- 
cti Michaelis Archangeli nuncupandam, et Parochia- 
lem insimul extituram inibi praeterea erigimus, et 
constituimus Sedem , Cathedram , et Dignitatem E- 
piscopalem pro uno Antistite, qui Casertanus nun- 
cupatur , ac praesit Ecclesiae, Civitati, ac Dioecesi 
Casertanae, Clero, et Populo, itemque omnia, et sin- 
gula jura , officia , et munia Episcopalia habeat , 
atque exerceat. Capitulo insuper infra designando, 
Arca , Sigillo , Mensa Episcopali , iisque omnibus 
Cathedralibus , et Pontificalibus juribus , honori- 
bus , praecminentiis , gratiis, favoribus, induitis, 
jurisdictionibus, ac praerogativis eumdem Caserta- 
num Episcopum frui volumus, quibus cocterac Ca- 
tliedrales Ecclesiae in utriusque Siciliae Regno exi- 
stentes , earumque Praesules fruuntur. Ut C&thedra- 
li Ecclesiae sic erectae propria tribuatur Dioecesis, 
ipsam Civitatem Casertae Novae , ct cetera loca , 
quae territorium, ac Dioeccsim Casertanam hactenus 
constituerunt , inibique consistentes , et consisten- 
tia Ecclesias, Monasteria, nec non cuncta quaccum- 
que sint saecularia et quorumvis ordinum regularia Be- 
neficia, utriusque sexus personas, et incolas tam lai- 
co?,"quam clericos cujuscumque gradus, et ordinis non 
tamen exemptos Episcopi Casertani pro tempore exi- 
stentis jurisdictioni, regimini, et superioritati pcrpc- 

tuo pariter subjicimus, eique pro suis Civitate, terri- 
torio, Dioecesi, Clero, et populo simili modo assigna- 
mus, et attribuimus. Quo circa necessarias, et oppor- 
tunas ipsi Episcopo concedimus facultates istam Ca- 
sertanam Catbedralem Ecclesiam , ejusque Dioecesim 
regendi , atque gubernandi absque nova Litterarum 
Apostolicarum expeditione. Ad tuendam porro de- 
center Cascrtani pro tempore exislentis Episcopi digni- 
tatem, utque Vicario Generali, Curiaeque Episcopali 
rite consultum sit , ipsam novae mensae Casertanae 
dotationem ex bonis reditibus , et juribus , quae ad 
suppressam Casertanam Sedem spectabant, attribui- 
mus , et adjudicamus. Episcopium extans prope Ca- 
sertam novam, quo antea usus est, et utitur Caserta- 
nus Antistes asservari , et assignari mandamus pro ha- 
bitatione .Episcopi Novae Ecclesiae Casertanae; cum- 
emque Cascrtanum pro tempore Antistitem ad Ca- 
thedralis Ecclaesiae S. Michaelis Archangeli ordi- 
nariam manutentionem , ad extraordinariam vero in 
solidum Casertae novae Civitatem teneri praecipi- 
mus. In praefata autem Sancti Michaelis Archan- 
geli Cathedrali Ecclesia proprium Capitulum erigi- 
mus , atque instituimus ex iisdem profecto Dignita- 
riis , Canonicalibus , ac Beneficiariis Praebendis, et 
de iisdem personis, quin hac de causa indigeant Lit- 
terarum Apostolicarum expeditione , conflari volu- 
mus , quae, constituebant Capitulum Casertae vete- 
ris, ita ut hoc novae Calhedralis Ecclesiae Capitu- 

lam constare debeat quatuor dignitatibus, undevi- 
ginti Canonicis, inter quos unus erit theologus, al- 
ter Paenitentiarius, quorum Praebendae ex Apostoli- 
carum constitutionum praescripto in posterum prae- 
vio cuncursu conferantur, ac septem conficiatur Be- 
neficiatis, seu Mansionariis, quibus onus incumbat 
novae Cathedrali Ecclesiae inserviendi. Ex his Vi- 
carias Curatus eligetur, cui animarum cura deman- 
dabitur. Eidem Capitulo sic erecto facultatem im- 
pertimur reformandi, vel si opportunius videbitur 
de nevo etiam condendi statuta, ordinationes, et de- 
creta Sacris Canonibus, Apostolicis constitutionibus 
et Concilii Tridentini decretis consentanea , et ab E- 
piseopo Casertano expendenda , atque adprobanda 
pro eorum, robore, ac pleno effectu, nec non jus gau- 
dendi omnibus, et singulis gratiis , honoribus , et 
privilegiis , quibus fruebatur Capitulum suppressae 
Cathedralis Casertanae Ecclesiae, vel fruuntur cae- 
tera Ecclesiarum Cathedralium iu Siciliarum Regno 
existent ia Capitula, dummodo in usu sint, nec fue- 
rint peculiari induito, vel titulo oneroso acquisita. 
In praefata nova Cathedrali erigimus titulum Pa- 
rochialitatis, proindeque Paracciam, quae unica us- 
que adbuc extititin Caserta Nova, circumscribimus, 
novaeque buic erectae Paraeciae certos fines ab E- 
piscopo Casertano assignari mandamus, prout ei ma- 
gis in Domino expedire videbitur , ejusque Anima- 
rum cura erit exercenda per alterum ex Man ioua- 

riis ejusdem Cathedralis, qui nuncupetur Vicarius 
Curatus, cujus Praebenda perpetuo hujusmodi one- 
ri erit obnoxia. Ex quatuor millium missarum nu- 
mero, quae ex piis legatis celebrari consueverunt 
in suppressa Casertae veteris Cathedrali , tria earum 
millia ex Apostolicae potestatis plenitudine, et de- 
rogata, quatenus opus sit, quacumque testamentaria 
dispositione nihil proinde obfutura, transferri cum 
iisdem porro indulgentiis , et privilegiis , quibus 
inibi ea Altaria pollebant, ad Casertae Novae Cn- 
thedralem , ut nempe ab ejus pariter Capitulo ce- 
lebrentur in praefata Cathedrali Casertana praeci- 
pimus , et mandamus; ita ut millia tantum ex illis 
eidem Ecclesiae Casertae Veteris, servatis omnino 
pristinis indulgentiis, et gratiis, privilegiis celebran- 
dae supersint. Volumus autem, ut Novae Casertae 
pro tempore Episcopus quotannis teneatur ex con- 
dicto in Ducatos Centum erogandos ad subsidium 
pauperum in Caserta veten degentium. Seminarium 
superius memoratum , quod extat prope Episco- 
pium , et Novae Casertae proximum servari , alte- 
rum vero extans in veteri Caserta supprimi man- 
damus, ita tamen , ut ejus aedes destinentur in ali- 
quem pium u«um, quem Casertanus Episcopus me- 
liorem censuerit, et ejusdem reditus, et Alumnos mo- 
do ibi degentes protinus transferri ad praedictum 
Seminarium Dioecesanum, quod aptius habetur, vo- 
lumus, atque mandamus. Capitulum autem Novae 

Cathedralis Cascrlanac lertia quaque feria mensis 
Aprilis composito ordine, ritu, abituque Choruli pro- 
ximum quotannis adire Ecclesiam ruralem, — 
Sala — in honorem et memoriam Sancti Vitaliani, 
qui persecutionem declinans ibi defessus constitis- 
se fertur , atque etiam semel in anno ejusdem San- 
cti Eremum visitare teneatur, quod antea praesta- 
re debebat tertia quaque feria mensis Aprilis; in- 
juncto praeterea onere , ut quotannis cum Episcopo 
ab eodem suo Capitulo obedientiam tunc acceptu- 
ro , conveniat in suppressam Cascrtae Veteris Ca- 
thcdralem non modo ut divinas, in Choro laudes 
singulas, scilicet horas canonicas solemniter persol- 
vat, verum etiam Pontificalibus ibidem celebrandis 
intersit. Quod vero spectat ad fructus NovaeEcclesiae 
Cathedralis Casertanae, eos juxta reditus suppressae 
Ecclesiae Casertae veteris eidem, ut supra, attributos 
de more taxari ad florenos biscentum , et quadra- 
ginta sex cum dimidio auri de Camera, et ejusmodi 
taxam in libris Camerae Apostolieae, et Sacri Col- 
legii describi volumus , atque jubemus. Memoratam 
insuper Ecclesiam Casertanam Sancti Michaelis Ar- 
changcli ad Cathedralis honorem evectam Metropo- 
litico juri Archiepiscopi Capuani subjicimus , iis- 
que omnibus frui facultatibus, exemptionibus, prae- 
rogativis, et juribus , quae ad cacteros suffraganeos 
Capuani Archiepiscopi pertinere dignoscuntur, prae- 
cipimus, et injungimus. Ad hoc itaque ut omnia, et 

singula, ut supra a nobis disposita, rite ad suum per- 
ducantur effectum venerabili fratri Camillo de Petro 
Arebiepiscopo 15critensi,et apud Carissimum in Chri- 
sto filium Nostrum utriusque Siciliae Regem Nuneio 
Apostolieo, quem praesentium litterarum deputamus 
exequutorcm, necessarias, et opportunas tribuimus 
facultates, ut per se, sive per aliam personam in Ec- 
clesiastica dignitate constitutam ab ipso specialiter 
subdelegandam ea omnia facere, statuere, ac decer- 
nere, et super quacumque oppositione adversus prae- 
missa quomodolibet forsan oritura cognoscere, ac e- 
tiam definitive pronunciare libere, et licite possit, 
et valeat. Volumus autem, ut Actorum omnium, et 
singulorum exemplar , quod in praefatarum Littera- 
rum Apostoliearum exeeutione ete: de more transmit- 
tendum in tabulario Congregationis Concistorialis di- 
ligenter asservetur. Praesentes autem Litteras, et in 
eis contenta quaecumque, etiam ex eo quod quilibet 
interesse habentes, vel non fuerint auditi, vel praemis- 
sis non consenserint, nullo unquam tempore de su- 
breptionis, vel obreptionis, aut nullitatis vitio nota- 
ri, impugnari, vel in controversiam vocari posse; sed 
eas semper et perpetuo validas et efficaces existc- 
re,et fore suosque plenarios, et integros effectus sor- 
tiri, et obtinere, atque ab omnibus, ad quos spectat 
inviolabiliter observari debere , et si secus super 
bis a quoquam quavis auctoritate scienter, vel igno- 
ranter contigerit attentari irritum, et inane deccr- 

nimus incontrarium facientibus , licet speciali, ex 
pressa, et individua mentione dignis non obstantibus 
quibuscumque. Nulli ergo omnino hominum liceat 
hanc paginam nostrae suppressionis, extinctionis, an- 
nullationis, translationis , erectionis, constitutionis, 
assignationis, deputationis, mandati, decreti deroga- 
tionis et voluntatis infringere, vel ei ausu temerario 
contraire. Si quis autem hoc attentare praesumpserit, 
indignationem Omnipotentis Dei, et Beatorum Petri 
et Pauli Apostolorum ejus se noverit incursurum. 
Datum Romae apud Sanctam Mariam Majorem Anno 
Incarnationis Dominicae Millesimo octingentesimo 
quadragesimo primo Idibus Iulii Pontificatus Nostii 
Anno undecimo. 

Adest Regium exequatur 

Michele Frenna. 

